ฝ่ายรักษาความสะอาดและสวนสาธารณะ ได้ดำเนินการตรวจสอบแล้ว บริเวณซอยวานิช2 ชุมชนตลาดน้อย และได้ประชาสัมพันธ์ให้กับผู้ค้าที่จำหน่ายอาหารเจ ในช่วงเทศกาลงานเจได้ทราบถึงรอบการจัดเก็บขยะ โดยให้ผู้ประกอบการแยกขยะและตั้งวางถุงขยะไว้ที่ร้านของตนเองหลังจากเลิกทำการค้าในแต่ละวัน ซึ่งจะมีเจ้าหน้าที่เข้าดำเนินการจัดเก็บทุกวัน พร้อมทั้งกำชับให้เจ้าหน้าที่ฯดูแลความสะอาดและจัดเก็บมูลฝอยทุกวัน โดยมีการเพิ่มรอบจัดเก็บในช่วงเช้าของวันรุ่งขึ้นอีก 1 รอบ
สวัสดีครับ ขออนุญาตแจ้งเจ้าหน้าที่ ของสำนักงานเขตสัมพันธวงศ์ ที่รับผิดชอบเกี่ยวกับการจัดการขยะ/จุดทิ้งขยะ ให้เข้ามาประชาสัมพันธ์ ขอความร่วมมือร้านค้า ร้านอาหาร บริเวณชุมชนตลาดน้อย   ให้นำขยะช่วงเทศกาลกินเจ วางไว้หน้าร้านของตนเอง   เนื่องจากทุกครั้งในช่วงเทศกาลกินเจ แทบทุกร้าน จะนำขยะซึ่งเป็นเศษอาหาร / ขยะเปียก มาทิ้งในจุดทิ้งขยะของแฟลตในซอยดวงตะวัน   ทำให้มีน้ำขยะไหลนอง ส่งกลิ่นเหม็น  สร้างความเดือดร้อนแก่ผู้พักอาศัยในซอยดวงตะวัน ที่อยู่ใกล้เคียงกับจุดทิ้งขยะ   ทั้งยังมีบางร้านนำขยะเปียกเศษอาหารเทลงไปในถังขยะโดยตรง ไม่ใส่ถุงแยก ทำให้ลำบากต่อการจัดเก็บ   ขอรบกวนด้วยครับผม   ขอบพระคุณมากครับ
ขอบพระคุณเจ้าหน้าที่ทุกท่านครับผม